Nykan naturreservat

Nykan naturreservat er et naturreservat og ramsarområde i øygruppen og kommunen Røst i Lofoten, Nordland. 

Naturreservatet består av de tre fuglefjellene Ellevsnyken, Trenyken og Hernyken, samt noen mindre holmer og skjær i tilknytning til disse øyene. Naturreservatet har et areal på , hvorav  er sjøareal og vernet for å ivareta de viktigste hekkeplassene for sjøfugler. 

Nykan naturreservat ligger innenfor Røstøyan landskapsvernområde, som blant annet også omfatter de to større fuglefjellene Vedøy og Storfjellet. Sammen med de to store fuglefjellene utgjør Nykan naturreservat den mest betydningsfulle hekkeplassen for lunder i Norge. På Hernyken ligger det også en moderne feltstasjon som forskere bruker for å studere sjøfuglene i området.

Både naturreservatet og landskapsvernområdet ble opprinnelig vernet i 2002, og begge fikk ramsarstatus i medhold av Ramsarkonvensjonen fra 2011.

 Referanser 
Fylkesmannen i Nordland (2016) Forvaltningsplan for Røstøyan landskapsvernområde og Nykan naturreservat, Røst. Rapport Nr. 3/2016. Miljøvernavdelinga, Fylkesmannen i Nordland, 18.08.16. ISBN  978-82-92558-69-0

Miljøverndepartementet (2002-1454) Forskrift om Nykan naturreservat. Miljøverndepartementet, FOR-2002-12-06-1454.

Miljøverndepartementet (2002-1455) Forskrift om Røstøyan landskapsvernområde. Miljøverndepartementet, FOR-2002-12-06-1455.

 Eksterne lenker 
 Miljøstatus: Nykan naturreservat og Røstøyan landskapsvernområde

Kategori:Fuglefjell
Kategori:Naturreservater i Nordland
Kategori:Verneområder i Røst
Kategori:Ramsarområder i Norge
Kategori:Verneområder opprettet i 2002